Diari Oficial de la Generalitat Valenciana


Sumari del DOGV 4323, del 28-08-2002 (2002/8983)

Informació pública de la no-admissió a tràmit del programa d'actuació integrada per al desenvolupament del sector residencial 13 de SUB/NP del Pla General d'Ordenació Urbana d'Alcalà de Xivert.
-------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4323

Data del DOGV
:   28-08-2002

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2002/8983


Organisme emissor
:   Ajuntament d'Alcalà de Xivert

Tipus de document
:   Anunci

Informació pública de la no-admissió a tràmit del programa d'actuació integrada per al desenvolupament del sector residencial 13 de SUB/NP del Pla General d'Ordenació Urbana d'Alcalà de Xivert. [2002/F8983]
  
L'alcalde president de l'Ajuntament d'Alcalà de Xivert (Castelló), fa saber:
  
Moció relativa a la no-admissió a tràmit del programa d'actuació integrada per al desenvolupament del sector residencial 13 de SUB/NP del Pla General d'Ordenació Urbana d'Alcalà de Xivert.
  
En data 29 de juliol de 2002, el Ple de l'ajuntament, entre altres, va adoptar l'acord següent:
  
Vist que en data 26 de juliol de 2002, registre d'entrada número 4.740, el senyor José Ignacio Sierra Mayoral, en representació de la mercantil Porta Mediterrania Inmuebles, SA, ha presentat una alternativa tècnica per al desenvolupament urbanístic de la unitat d'execució única del sector de sòl urbanitzable (NP) residencial 13 del Pla General d'Ordenació Urbana d'Alcalà de Xivert, comprensiu de pla parcial i avantprojecte d'urbanització.
  
Vist que amb caràcter previ a la presentació de la referida alternativa tècnica es troba ja en tràmit en este ajuntament la documentació corresponent per al desenvolupament d'un nombre d'unitats i sectors de SUB-P i SUB-NP del Pla General d'Ordenació Urbana d'Alcalà de Xivert, que suposen la programació del 53,87% del sòl urbanitzable de la costa d'Alcalà de Xivert, amb una extensió de superfície de 2.325.121 metres quadrats i un nombre d'habitatges aproximat de 10.609.
  
Vist que el ritme de programació del sòl a la costa d'este municipi resulta molt elevat, cosa que aconsella que este ajuntament adopte mesures de creixement ordenat, considerant com a preferent la gestió d'aquelles unitats d'execució en sòl urbanitzable detallat i, per consegüent, la consolidació de sòl més pròxim al nucli urbà.
  
Atés que la programació del sector residencial 13, per la ubicació dins del disseny dels vials estructurals fixats pel Pla General d'Ordenació Urbana d'Alcalà de Xivert a la costa, i en la connexió amb els trams urbans preexistents, no es considera en el moment actual preferent, tenint en comte que el percentatge de sòl la programació del qual ja es troba en tràmit és superior al 50% del total de la costa. Cosa que fa aconsellable que la programació ja en tràmit es materialitze prèviament mitjançant l'execució de l'obra urbanitzadora.
  
Atés que la programació proposada no respon als interessos municipals actuals de gestió urbanística.
  
Atés que la tramitació del present procediment ha sigut iniciada per la via simplificada de l'article 48 de la Llei Reguladora de l'Activitat Urbanística, segons es fa constar en l'escrit de data 26 de juliol de 2002.
  
Atés no obstant la utilització de tal via, d'aplicació al present cas el que s'establix en l'article 45 del mateix text legal, segons el qual l'alcalde, davant de la petició d'un particular de sotmetiment a informació pública d'una alternativa tècnica de programa, podrà proposar al Ple de l'ajuntament que desestime la petició.
  
Atés que és competència del Ple de l'ajuntament resoldre sobre l'aprovació dels programes segons el que s'establix en l'article 22.2.c) de la Llei 7/1985, segons la modificació aprovada per la Llei 11/1999 en relació amb l'article 47.1 de la Llei Reguladora de l'Activitat Urbanística, així com sobre l'aprovació de plans parcials de conformitat amb el que s'establix en l'article 174 del Reglament de Planejament.
  
Els membres del Ple de l'ajuntament, per majoria de huit vots a favor dels senyors Bosch Cucala, Trujillo Martínez, Pitarch Cucala, Arrufat Pitarch i Juan Mars, i les senyores Cucala Puig i Loriente Herrera, del Grup Popular, i el senyor Barceló Cucala, d'Esquerra Unida, i tres en contra dels senyors Salvador García i Herrera Folch i la senyora Prats Giner, del Grup Socialista, acorden:
  
1r. No admetre a tràmit la iniciativa de programació presentada per la mercantil Porta Mediterrania Inmuebles, SA, representada pel senyor José Ignacio Sierra Mayoral, per al desenvolupament de la unitat d'execució única delimitada en el pla parcial per al desenvolupament del sector residencial 13 de SUB/NP del Pla General d'Ordenació Urbana d'Alcalà de Xivert, per entendre-la inadequada als interessos de gestió municipal.
  
2n. Donar trasllat del present acord als interessats, així com a la Comissió Territorial d'Urbanisme, perquè se'n prenga coneixement i als efectes oportuns.
  
3r. Contra el present acord, que resol sobre una disposició de caràcter general, es podrà interposar, de conformitat amb el que s'establix en l'article 107.3 de la Llei 30/1992, en la modificació que en fa la Llei 4/1999, directament un recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana (article 10 de la Llei 29/1998, Reguladora de la Jurisdicció Contenciosa Administrativa), sense perjuí de poder-ne interposar qualsevol altre que s'estime convenient en la seua defensa.
  
De la qual cosa done trasllat perquè se'n prenga coneixement i efectes.